[ca] Actualment és comú escoltar sobre els vehicles elèctrics com a via per tal de reduir emisions de gasos d'efecte hivernacle. Tot i així, una de les característiques d'aquests vehicles és que generen menys soroll que els vehicles convencionals. Amb la perspectiva que ens trobem en una electrificació dels vehicles amb motor de combustió interna, s'elabora en aquest treball un estudi comparatiu sobre la base de simulacions. Mitjançant l'ús del model CNOSSOS-EU, d'aplicació obligatòria per part dels Estats Membres de la Unió Europea, s'elaboren mapes de soroll al programa de simulació CadnaA per tal de comparar els escenaris abans i després de la transició a vehicles elèctrics per valorar els seus beneficis sobre la contaminació acústica. Per a la implementació dels vehicles elèctrics lleugers al model, s'utilitzen propostes bibliogràfiques que aporten correccions a components de propulsió sobre els vehicles lleugers de combustió interna. L'anàlisi es fa per a dues velocitats de circulació en una secció de Barcelona que comprèn els barris de l'Eixample, Gràcia, i Sant Gervasi. En base a uns receptors concrets ubicats al mapa d'estudi, s'obtenen dades d'evolució de nivells de pressió sonora per a aquests punts individualment. A més, es fa un estudi estadístic classificant les carreteres monitoritzades per obtenir nivells mitjans de reducció en la pressió sonora, en decibels. Finalment, s'afegeixen al model categories de vehicles pesants sense procés d'electrificació en un percentatge minoritari. Es conclou que la reducció en la contaminació acústica de les ciutats causada pel trànsit rodat mitjançant la transició a vehicles elèctrics és menor o equivalent a altres mesures urbanístiques, i que es requereix un esforç afegit perquè totes les categories de vehicles funcionin amb electricitat per valorar correctament la possible reducció en els nivells sonors a les ciutats.

[en] It is common to hear nowadays about electric vehicles as a way to reduce greenhouse gas emissions. However, one of their characteristic traits is that they produce less noise than conventional vehicles. With the perspective that we are in the electrification transition from vehicles with internal combustion engines, a comparative study based on simulations is carried out in this work. Using the CNOSSOS-EU model, which is mandatory for the European Union Member States, noise maps are generated in the CadnaA simulation programme to compare the scenarios before and after the transition to electric vehicles. The goal is to assess their benefits on noise pollution. For the implementation of light electric vehicles in the model, bibliographic proposals are used to provide corrections to propulsion components on light internal combustion engine vehicles. The analysis is carried out for two circulation speed limits in a section of Barcelona covering the Eixample, Gràcia, and Sant Gervasi districts. Based on specific receivers located on the study map, data is obtained on the evolution of sound pressure levels of said points. In addition, statistical work is carried out by classifying the monitored roads to obtain mean sound pressure reduction levels in decibels. Finally, categories of heavy vehicles with no electrification corrections are added to the model in a minor percentage. It is concluded that the reduction in noise pollution in cities caused by road traffic through the transition to electric vehicles is minor or equivalent to other urban planning measures, and an additional effort is required to make all vehicle categories electrically powered in order to correctly assess the possible reduction in noise levels in cities.